อยากสอบถามคุณคะ ปกติประจำเดือนจะมาวันที่27ของทุกเดือน แต่เดือนนี้ประจำเดือนมาวันที่20 แบบนี้ผิดปกติมั้ยคะ
สวัสดีค่ะ ประจำเดือนคือเลือดที่หลุดลอกจากผนังมดลูกแต่ละรอบเดือนจากการที่ฮอร์โมนลดต่ำลงในช่วงท้ายรอบเดือนโดยเป็นเลือดที่ควรมาเป็นรอบๆอย่างสม่ำเสมอ ห่างกัน 22-35 วันจากครั้งก่อน ไม่จำเป็นต้องมาวันเดียวกันของทุกเดือน แต่ควรมาในช่วงเวลาห่างจากครั้งก่อนดังกล่าวไปดังนั้นอาจจะไม่ได้ผิดปกติอะไร เพราะยังอยู่ในช่วง 22-35 วันค่ะ แนะนำสังเกตอาการต่อไปว่าหลังประจำเดือนหยุดไปแล้ว ไม่มีเลือดออกกระปริดกระปรอยทางช่องคลอดอีก ซึ่งถ้าไม่มีอะไรผิดปกติหลังจากนั้น เลือดที่ออกมาครั้งนี้ก็น่าจะเป็นเลือดประจำเดือนตามปกติค่ะ หากมีเลือดออกผิดปกติระหว่างรอบเดือน ควรไปพบแพทย์เพื่อตรวจเพิ่มเติม